共產中國同自由世界嘅未來

《共產中國同自由世界嘅未來》係指2020年7月23號，美國國務卿龐比奧喺尼克遜總統圖書館暨博物館所發表嘅演講。龐比奧喺演講入面明確指出中國共產黨對全球嘅威脅，呼籲自由世界團結起來建立一個新嘅民主聯盟，同中國人一齊改變中共。喺演講入面，龐比奧稱讚中國人充滿活力、熱愛自由，同中共完全唔同，至於中共總書記習近平係個破產嘅極權主義意識形態真正信仰者。呢次演講標誌著美國徹底扭轉幾十年嚟對中國共產黨嘅「接觸政策」，對日後美中關係產生極為深遠嘅影響。

背景
《共產中國同自由世界嘅未來》發表嗰陣，最早喺中華人民共和國湖北省武漢市爆發嘅武漢肺炎，因為中國共產黨蓄意隱瞞武漢肺炎疫情，導致呢場瘟疫已由中華人民共和國蔓延至全球各國。而中國共產黨趁全球各國飽受武漢肺炎病毒之苦嗰陣，強行通過港版國安法鎮壓香港反送中運動。同時中美貿易戰第一階段協議亦喺呢個時候執行。

反共主義
中美貿易戰
反送中運動
新疆集中營
武漢肺炎

美國政治